രണ്ടു മാസം മുമ്ബ് ഭര്ത്താവ് കൊവിഡ് ബാധിച്ച് മരിച്ചതോടെ സഹിക്കാനായില്ല! തൃശൂര് മണ്ണംപേട്ട പൂക്കോട് അമ്മയെയും മകനെയും കണ്ടെത്തിയത് കിടപ്പുമുറിയ്ക്കുള്ളില് മരിച്ച നിലയില്... നടുക്കം വിട്ടുമാറാതെ നാട്ടുകാര്... തൃശൂര് മണ്ണംപേട്ട പൂക്കോട് അമ്മയെയും മകനെയും വീടിനകത്ത് തൂങ്ങിമരിച്ച നിലയില് കണ്ടെത്തി. പൂക്കോട് വെട്ടിയാട്ടില് അനില, മകന് 13 വയസ്സുള്ള അശ്വിന് എന്നിവരെയാണ് രണ്ട് കിടപ്പുമുറിയിലായി മരിച്ച നിലയില് കണ്ടെത്തിയത്. രണ്ട് മാസം മുമ്ബാണ് അനിലയുടെ ഭര്ത്താവ് സുമേഷ് കൊവിഡ് ബാധിച്ച് മരിച്ചത്. തുടര്ന്ന് അനിലയും മകനും മാത്രമാണ് വീട്ടില് താമസിച്ചിരുന്നത്. സുമേഷിന്റെ മരണത്തോടെ ഇരുവരും കടുത്ത മാനസിക സംഘര്ഷത്തിലായിരുന്നുവെന്ന് ബന്ധുക്കള് പറയുന്നു. ജില്ലാ ആശുപത്രിയിലെ ലാബ് ടെക്നിഷ്യയാണ് അനില. വരാക്കര ഗുരുദേവ സ്കൂളിലെ എട്ടാം ക്ലാസ് വിദ്യാര്ത്ഥിയാണ് അശ്വിന്. ഫോറന്സിക് വിദഗ്ധര് സ്ഥലത്തെത്തി പരിശോധന നടത്തി.